**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA DO 31. PROSINCA 2024.GODINE**

**Broj RKP-a:** 23510

**Matični broj:** 03312224

**OIB:**03363221827

**Naziv i adresa obveznika:** Srednja škola Gračac, Školska 8, Gračac

**Oznaka razine:** 31

**Šifra djelatnosti, razdjel:** 8532, 0

**Šifra županije/grada/općine:** 131

**Oznaka razdoblja:** 2024-12

Srednja škola Gračac posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Na sjednici školskog odbora od 30. siječnja 2024. godine donesena je Odluka o kriterijima utvrđivanja većih odstupanja od ostvarenja u izvještajnom razdoblju prethodne godine u bilješkama uz financijske izvještaje ( KLASA:007-04/24-02/1, URBROJ:2198-1-70-24-6) . Odlukom je utvrđeno da se pod većim odstupanjem podrazumijeva odstupanje od 10 % i više u odnosu na prethodnu godinu. Odstupanja koja su manja od 300,00 EUR-a ne razmatraju se. Za sva odstupanja koja prelaze 7.000,00 EUR-a potrebno je navesti razloge bez obzira na postotak odstupanja.

1. **Bilješke uz Bilancu**

**Bilješka broj 1- račun 167 Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza–** Do značajnijeg povećanja u 2024. godini u odnosu na 2023. godinu je došlo zbog toga što je neutrošen iznos viška prihoda poslovanja iz prethodnih godina u iznosu od 5.092,03 EUR-a. Također u 2024. godini je ostao neutrošeni prihod od najma dvorane u iznosu od 4.697,34 EUR-a.

**Bilješka broj 2 – račun 193 Kontinuirani rashodi budućih razdoblja** – Razlog većeg odstupanja u odnosu na prethodnu godinu je u tome što je došlo do povećanja plaće jer je dana 1. ožujka 2024. godine na snagu stupila Uredba o nazivima radnih mjesta, uvjetima za raspored i koeficijentima za obračun plaće u javnim službama ( Narodne novine br. 22/2024 ) prema kojoj je došlo do uvećanja plaće uslijed izmjene koeficijenata za obračun plaće. Također je u odnosu na 2023. godinu došlo do povećanja obračunske osnovice sa 902,08 EUR na 947,18 EUR.

**2. Bilješke uz Izvještaj o prihodima i rashodima, primicima i izdacima**

**Bilješka broj 3 – račun 636 Pomoći proračunskim korisnicima iz proračuna koji im nije nadležan** – Razlog većeg odstupanja u odnosu na prethodnu godinu je u tome što je u 2024. godini došlo do povećanja obračunske osnovice i koeficijenata što je objašnjeno u bilješki broj 2.Također je novim Temeljnim kolektivnim ugovorom za zaposlenike u javnim službama od 01. ožujka 2024. godine ugovoreno novo pravo- nagrada za uskršnje blagdane u iznosu od 100,00 EUR po zaposleniku.

**Bilješka broj 4 – račun 661 Prihodi od prodaje proizvoda i robe te pruženih usluga** – U prethodnom izvještajnom razdoblju ostvareno je 4.443,64 EUR prihoda od najma dvorane , dok je u tekućem izvještajnom razdoblju ostvareno ukupno 4.997,34 EUR-a. Razlog zbog čega je došlo do većeg odstupanja je zbog toga što je u tekućoj godini došlo do povećanja broja korisnika najma kao i broja iznajmljenih termina.

**Bilješka broj 5 – račun 6631 Tekuće donacije** – Razlog većeg odstupanja u odnosu na 2023. godinu je u tome što je u 2024. godinu uplaćeno donacija za pomoć maturantima za organizaciju maturalne večere u iznosu od 1.630,00 EUR dok je u prethodnoj godini za istu namjenu prikupljen prihod od samo 40,00 EUR.

**Bilješka broj 6 – račun 31 Rashodi za zaposlene** – Razlog većeg odstupanja u odnosu na prethodnu godinu je u tome što je došlo do povećanja osnovice za obračun plaća u 2024. godini kao i do povećanja koeficijenata za obračun plaće. Nadalje, ugovoreno je novo pravo - nagrada za Uskršnje blagdane.

**Bilješka broj 7 – račun 3211 Službena putovanja** – Razlog povećanja u odnosu na prethodno izvještajno razdoblje je u tome što je što je bio povećani odlazak nastavnika na stručna vijeća i skupove.

**Bilješka broj 8 – račun 3213 Stručno usavršavanje zaposlenika-** Razlog povećanja u odnosu na prethodno izvještajno razdoblje je što je u tekućoj godini, osim kotizacija za stručne skupove ravnatelja, tajnika i računovođe, podmiren i tečaj za zanimanje ložač centralnog grijanja kao i troškovi polaganja stručnog ispita za domara škole u iznosu od 435,20 EUR-a.

**Bilješka broj 9- račun 3238 Računalne usluge** – Do većeg odstupanja u odnosu na prethodnu godinu je došlo zbog toga što je osim redovnih troškova za računalne usluge napravljena instalacija antivirusne podrške na svim računalima u iznosu od 697,25 EUR-a.

**Bilješka broj 10- račun 3239 Ostale usluge –** Razlog većeg odstupanja u odnosu na 2023. godinu je u tome što je pored redovnih troškova za tisak plakata za promidžbu škole, na ovom kontu iskazan i trošak prijevoza na projektnu nastavu u Split u sklopu Programa javnih potreba u prosvjeti Zadarske županije za 2024. godinu.

## **Bilješka broj 11- račun 3295 Pristojbe i naknade**- Razlog većeg povećanja u odnosu na prethodnu godinu je u tome što je u 2023. godini naknada za nezapošljavanje invalida iznosila 140,00 EUR-a i plaćena je za samo 8 mjeseci, dok je u 2024. godini iznosila 168,00 EUR-a i plaćena je za 10 mjeseci.

**Bilješka broj 12 – račun 3299 Ostali nespomenuti rashodi poslovanja-** Razlog većegodstupanja u odnosu na prethodnu godinu je u tome što je u 2024. godini došlo do povećanja prikupljenih donacija za organizaciju maturalne večere a samim time i do povećanja ovog rashoda.

**Bilješka broj 13 – račun 722 Prihodi od prodaje proizvedene dugotrajne imovine** – Razlog većeg odstupanja u odnosu na prethodnu godinu je u tome što je na 25. sjednici Školskog odbora održanoj dana 30. siječnja 2024. godine odlučeno da se izvrši kupnja prijenosnih računala koja bi se darovala učenicima koji se upišu u 1. razred srednje škole u školskoj godini 2024./2025. kako bi se potakao upis učenika. Slijedom toga, nabavljeno je 5 prijenosnih računala ukupne vrijednosti 1.745,00 EUR-a koja su darovana novoupisanim učenicima.

**Bilješka broj 14- račun 4241 Knjige** – Razlog većeg odstupanja je u tome što je Općina Gračac u 2023. godini financirala nabavu udžbenika za učenike upisane u 1. razred sa 1.607,58 EUR-a, dok je taj iznos u 2024. godini iznosio 3.349,30 EUR-a.

**3.Bilješke uz Izvještaj o promjenama u vrijednosti i obujmu imovine i obveza**

**Bilješka broj 15 –** u 2024. godini nije bilo promjena u obujmu imovine i obveza.

**4.Bilješke uz izvještaj o obvezama**

**Bilješka broj 12 – šifra V009 Stanje nedospjelih obveza na kraju izvještajnog razdoblja** iznosi 51.495,17 EUR, a odnosi se na plaću za 12. mjesec 2024. ( 46.691,68 EUR ), naknadu za nezapošljavanje invalida za 12/2024 (168,00 EUR), obveze za naknadu za prijevoz za prosinac ( 3.619,94 EUR ) koje dospijevaju 15. siječnja 2025. godine, zatim na obveze za rashode električne energije (210,27 EUR) koja dospijeva 12.02.2025.godine, obveze za usluge telefona i pošte ( 110,83 EUR ) koje dospijevaju do 17.01.2025. godine, obveze za komunalne usluge ( 216,04 EUR ) sa rokom dospijeća 20.01.2025. godine, obveze za intelektualne usluge 41,48 EUR koja dospijeva 07.01.2025.godine i obveze za računalne usluge 2,83 EUR koji dospijevaju do 20.01. 2025. godine. Preostali iznos od 434,10 EUR odnosi se na obvezu za refundaciju bolovanja od HZZO.

**5.Popis sudskih sporova u tijeku –** U 2023. godini je isplaćeno preostalih 10 sudskih sporova u iznosu od 21.103,20 EUR-a te Srednja škola Gračac nema više sudskih sporova u tijeku.

Datum: 29.01.2025. godine

Voditelj računovodstva: Zakonski predstavnik:

Danijela Zec Ivana Jelinčić Lasić, dipl.psiholog